Tunji Bello

Olatunji Bello (a mụrụ na 1 Julaị 1961) bụ onye ọka iwu, onye na-ahụ maka gburugburu ebe obibi, onye sayensị ndọrọ ndọrọ ọchịchị, onye nta akụkọ na onye na-anọ ọdụ maka gburugburu ebe ahụ na mmiri n'okpuru Babajide Sanwo-Olu Administration na Lagos State. Ọ bụ onye Lagosian.

 Ihe omuma agụmakwụkwọ 
O nwere nzere B.Sc. na Mahadum Ibadan ebe ọ gụrụ sayensị ndọrọ ndọrọ ọchịchị ma gụsịrị akwụkwọ n'afọ 1984. O nwetara nzere masta ya na International Law and Diplomacy ML.D na (1987) site na Mahadum Lagos. O nwetara nzere Bachelor of Laws n'otu Mahadum Lagos, Naịjirịa, n'afọ 2000.

 Ọrụ mgbasa ozi 
Tunji Bello malitere ọrụ mgbasa ozi ya na Concord Press nke Naịjirịa ebe ọ tolitere ịghọ onye nchịkọta akụkọ.Ọ malitere dị ka onye edemede ihe ngosi; ọ bụkwa onye enyemaka nchịkọta ihe ngosi. Ọrụ ya n'akwụkwọ akụkọ toro ngwa ngwa nke na ọ ghọrọ onye nchịkọta akụkọ ndọrọ ndọrọ ọchịchị mgbe ọ dị afọ 27. E mechara kwalite ya ka ọ bụrụ onye nchịkọta akụkọ nke aha Sunday ma mesịa bụrụ onye nchịkọta akwụkwọ akụkọ nke aha kwa ụbọchị nke Concord Newspapers Group. A họpụtakwara ya dịka onye isi oche nke Editorial Board nke THISDAY Newspaper. Ọ bụ onye edemede na St. Petersburg Times, Florida, USA, na US News & World Report, Washington DC n'afọ 1992.

 Ọrụ ndọrọ ndọrọ ọchịchị 
Dị ka nwa akwụkwọ na Mahadum Ibadan, Tunji Bello bụ osote onye isi oche nke Mahadum nke Ibadan Students Union. Ọ na-agbasi mbọ ike maka ọchịchị onye kwuo uche ya kemgbe afọ iri asatọ. Ọrụ ndọrọ ndọrọ ọchịchị ya malitere mgbe ọ rụrụ ọrụ dị ka onye enyemaka pụrụ iche nke Bashorun MKO Abiola, onye mmeri nke ntuli aka onye isi ala nke June 12, 1993. Mgbe a kagburu ntuli aka nke oge ahụ, Tunji Bello ghọrọ onye otu Naijiria na-akwado ọchịchị onye kwuo uche ya, NADECO nke lụrụ ọgụ maka mmelite nke ọchịchị onye kwuo okwu na Naijiria nke dị site n'afọ 1993 ruo n'afọ 1999. Mgbe e nyefere ọchịchị ndị agha n'aka ndị ọchịchị Democratic n'afọ 1999, Tunji Bello sonyeere onye bụbu Gọvanọ nke Lagos Steeti, Asiwaju Bola Ahmeed Tinubu na kọmitii ya. Ọ rụrụ ọrụ dị ka Onye isi nke Signage and Advertising Agency (LASSA) yana Kọmishọna maka gburugburu ebe obibi na nchịkwa Asiwaju

N'ọnwa Julaị n'afọ 2011, ọ sonyeere ọchịchị Gọvanọ Babatunde Fasholaʹs ma Gọvanor ṅụrụ iyi dị ka Kọmishọna na-ahụ maka gburugburu ebe obibi ebe ọ jere ozi ruo Mee 29, 2015.

N'afọ 2015, mgbe a ṅụrụ iyi nke onye bụbu Gọvanọ, Maazị Akinwunmi Ambode, a họpụtara Tunji Bello ka ọ bụrụ odeakwụkwọ nke Gọọmentị Steeti na 29th May 2015 na-eje ozi ruo ọgwụgwụ nke ọchịchị Maazị Makinwunmi Ambodes n'afọ 2019. 

N'afọ 2019, ọ sonyeere ọchịchị Sanwo-Olu ma Gọvanọ ṅụrụ iyi n'afọ 2019 dị ka Kọmishọna maka gburugburu ebe obibi na mmiri ma ọ ka na-arụ ọrụ.

 Onyinye 
Ọ natara onyinye dị iche iche. Ọ natara Alfred Friendly Press Fellowship, USA, Ọ meriri onyinye Concord Press maka Ịdị Mma na Obi Ike na Journalism, Concord Publisherńs Best Editorial Manager.  Ọ bụ onye natara Mahadum nke Ibadan Distinguished Alumnus Award na Mahadum Lagos Distinguished alumni Achievers Award Of Excellence.  Ọ bụ Nigerian Society of Engineers, Ikeja, alaka Lagos, na UNDP sọpụrụ ya maka ịtọ ntọala maka nkwado gburugburu ebe obibi na steeti Lagos. O dere otu akwụkwọ ma nye aka na anọ ndị ọzọ.

 Ndụ onwe 
Ọ bụ di nke Ibiyemi Olatunji-Bello, onye bụ osote onye isi nke Mahadum Lagos State kemgbe Septemba 2021.

 Ebensidee 

Òtù:Mmadụ ndi di ndụ